*A torre de Babel*, por Pieter Brueghel.
Gravado *A confusión das linguas* de Gustave Doré (1865).

|  |  |
| --- | --- |
|  | Este artigo amosa escritos hebraicos. Sen o soporte axeitado, o texto pode mostrar símbolos sen sentido, coma caixas, marcas e outros. |

|  |  |
| --- | --- |
|  | Este artigo amosa escritos cuneiformes. Sen o soporte axeitado, o texto pode mostrar símbolos sen sentido, coma caixas, marcas e outros. |

A **Torre de Babel** (en hebreo: *מִגְדַּל בָּבֶל*, *Migddal Bāḇēl*) é un mito etiolóxico da Xénese e do Tanakh (tamén chamada a Biblia hebrea ou o Antigo Testamento) que explica a orixe das diferentes linguas. Segundo esta historia, a humanidade unida descendente dos superviventes do diluvio falaba unha soa lingua e migrou dende o leste até a terra de Shinar (en hebreo: *שנער*). Acordaron contruír unha cidade e unha torre para acadar o reino de Deus, no ceo. Vendo isto, Deus confundiu as súas falas para que non puideran entenderse entre eles e se esparexeran polo mundo.

A Torre de Babel foi asociada con coñecidas estruturas segundo estudosos modernos, como a construción de Etemenanki, un cigurat adicado ó deus mesopotámico Marduk, construído durante o reinado de Nabopolasar, rei de Babilonia (c. -610). O Gran Cigurat de Babilonia tiña unha altura 91m. Alexandre o Grande ordenou a súa demolición circa de -331 para unha reconstrución que a súa morte impediu. Unha historia sumeria con algúns elementos comúns aparece en *Enmerkar e o Señor de Aratta*.

Historia
--------

Representación medieval alemá da construción da torre (c. 1370).
A historia da cidade de Babel aparece na Xénese 11:1–9. Todos os habitantes da Terra falaban a mesma lingua. Despois de migrar dende o leste, a xente asentouse na terra de Shinar. Axiña comezaron a facer ladrillos e construír unha cidade e unha torre para chegar até o ceo, para honra de si mesmos e para non dispersarse polo mundo. Deus ollou cara a cidade e a torre, e comprobou que como un pobo cunha soa lingua, nada do se propuñeran era imposible. Por iso, Deus baixou dos ceos e confundiu ós homes na súa fala, para que non puideran entenderse entre eles, e tiveran que deter a construción da cidade e da torre. Así, a cidade chamouse Babel.

Etimoloxía
----------

A frase "Torre de Babel" non aparece na Biblia; senón "a cidade e a súa torre" (en hebreo: *אֶת-הָעִיר וְאֶת-הַמִּגְדָּל*) ou só "a cidade" (en hebreo: *הָעִיר*). "Babel" significa "Porta de Deus", do acadio *bab-ilu* (𒁀𒀊 𒅋𒌋), de *bab* "porta" + *ilu* "Deus")." Segundo a Biblia, a cidade recibía o nome "Babel" da palabra hebrea *balal*, que significa "desordenar".

Miniatura da Biblia Morgan, c. 1240, *A construción da Torre de Babel*.
Torre de Babel no Corpus de Pontecesures.

Notas
-----

1. ↑  Metzger, Bruce Manning; Coogan, Michael D (2004). Oxford University Press, ed. *The Oxford Guide To People And Places Of The Bible*. p. 28. ISBN 978-0-19-517610-0. Consultado o 22 de decembro de 2012.
2. ↑  Harris, Stephen L. (2002). McGraw-Hill, ed. *Understanding the Bible*. pp. 50–51. ISBN 9780767429160.
3. ↑  Streck, Michael P. (2006). "Die Stadt, an deren Freuden man nicht satt wird". *Damals* (en alemán). Special volume. pp. 11–28.
4. ↑  Diodoro Sículo, 2.9.9; Estrabón, *Xeografía*, 16.1.5.
5. ↑  R.J. van der Spek, "Darius III, Alexander the Great and Babylonian scholarship" in: Achaemenid History XIII (Leiden 2003), 289–346.
6. ↑  Kramer, Samuel Noah (1968). "The "Babel of Tongues": A Sumerian Version". *Journal of the American Oriental Society* **88** (1). pp. 108–111.
7. ↑  Etymonline.com (ed.). "Online Etymology Dictionary". Consultado o 7 de novembro de 2013.
8. ↑  Libro da Xénese, 11:9

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Torre de Babel Modificar a ligazón no Wikidata*** |

### Bibliografía

* Pr. Diego Duran, *Historia Antiqua de la Nueva Espana (Madrid, 1585)*
* Ixtilxochitl, Don Ferdinand d'Alva, *Historia Chichimeca*, 1658
* Lord Kingsborough, *Antiquities of Mexico, vol. 9*
* H.H. Bancroft, *Native Races of the Pacific States* (Nova York, 1874)
* Klaus Seybold, "Der Turmbau zu Babel: Zur Entstehung von Genesis XI 1–9," *Vetus Testamentum* (1976).
* Samuel Noah Kramer, *The "Babel of Tongues": A Sumerian Version*, Journal of the American Oriental Society (1968).
* Kyle Dugdale: *Babel's Present.* Editado por Reto Geiser e Tilo Richter, Standpunkte, Basel 2016, ISBN 978-3-9523540-8-7 (*Standpunkte Dokumente* No. 5).

### Ligazóns externas

* "Tower of Babel." Encyclopædia Britannica Online.
* Babel In Biblia: The Tower in Ancient Literature by Jim Rovira
* Our People: A History of the Jews – The Tower of Babel

|  |  |
| --- | --- |
| Control de autoridades | 
* Wd: Q41213
* WorldCat
* VIAF: 203176274
* BNCF: 43249
* BNE: XX5065586
* BNF: 11955192v
* EBID: ID
* GND: 4143847-4
* LCCN: sh85010726
* MAG: 2779575090
* NKC: unn20211099493
* Orthodox Encyclopedia: 153805

 |